Решение на Общия съд от 9 декември 2020 г. — easyCosmetic Swiss/EUIPO — UWI (easycosmetic)
(Дело T-858/19)1
(Марка на Европейския съюз — Производство за обявяване на недействителност — Словна марка на Европейския съюз „easyCosmetic“ — Абсолютно основание за отказ — Описателен характер — Член 7, параграф 1, буква в) от Регламент (ЕО) № 207/2009 (понастоящем член 7, параграф 1, буква в) от Регламент (ЕС) 2017/1001)
Език на производството: немски
Страни
Жалбоподател: easyCosmetic Swiss GmbH (Бар, Швейцария) (представители: D. Terheggen и S. Sullivan, адвокати)
Ответник: Служба на Европейския съюз за интелектуална собственост (представители: A. Söder и M. Fischer)
Друга страна в производството пред апелативния състав на EUIPO, встъпила в производството пред Общия съд: UWI Unternehmensberatungs- und Wirtschaftsinformations GmbH (Бад Наухайм, Германия) (представители: M. Krisch, T. Guttau и V. Wellens, адвокати)
Предмет
Жалба срещу решението на втори апелативен състав на EUIPO от 4 октомври 2019 г. (преписка R 973/2019-2), постановено в производство за обявяване на недействителност със страни UWI и easyCosmetic Swiss
Диспозитив
Отхвърля жалбата.
Осъжда EasyCosmetic Swiss GmbH да понесе, наред с направените от него съдебни разноски, и тези на Службата на Европейския съюз за интелектуална собственост (EUIPO).
UWI Unternehmensberatungs- und Wirtschaftsinformations GmbH понася направените от него съдебни разноски.
____________
1 ОВ C 45, 10.2.2020 г.